**Navodila za določanje besedne vrste glagola *biti* v korpusu ssj500k**

**V0.2, 19. 10. 2022**

**Cilj:** Cilj naloge je določiti, v katerih primerih rabe se glagol *biti* pojavlja kot pomožni glagol (oznaka AUX) in v katerih kot glavni glagol (oznaka VERB).

**Ozadje:** Različni označevalni sistemi uporabljajo različne smernice za razvrščanje besed v besedne vrste, ki se lahko na nekaterih točkah med seboj tudi razlikujejo. Tak primer je denimo glagol *biti*, ki mu je v označevalnem sistemu [JOS](http://nl.ijs.si/jos/) ne glede na skladenjsko vlogo vedno pripisana oznaka Gp (pomožni glagol), v označevalnem sistemu [UD](http://universaldependencies.org/) pa ločimo med pomožnim glagolom *biti* (oznaka AUX) in glavnim glagolom *biti* (oznaka VERB). Ker pri pretvorbi iz oznak JOS v oznake UD vseh pojavitev glagola *biti* ni bilo mogoče pretvoriti avtomatsko, je treba nekatere primere pregledati ročno. Vaša naloga je, da s pomočjo spodnjih navodil vsako pojavitev glagola *biti* na danem seznamu razvrstite v eno izmed obeh kategorij (AUX ali VERB). Pri tem velja opozoriti, da se v 90 % vseh primerov *biti* pojavlja v vlogi AUX, bistveno manj pogosto pa v vlogi VERB.

1. ***Biti* kot AUX**
   1. **Pomožni glagol**

Kot AUX označujemo glagol *biti* v vlogi pomožnega glagola za tvorjenje glagolskih časov (predpreteklik, preteklik, prihodnjik) in pogojnika. Primeri:

* *Sedaj je še težko napovedovati, ali****bosta****AUX Petrol in Ina spletla kakšne drugačne vezi, kot so bile običajne v teh letih.*
* *Župan koprske občine****je****AUX neuradno slišal, da bo slovenska avtocesta prilezla do morja šele leta 2008.*
* *Če te ne* ***bi****AUX bilo, ne* ***bi****AUX pomagal niti izredno ugoden splet okoliščin.*
  1. **Vezni glagol**

Kot AUX označujemo glagol *biti* v vlogi veznega glagola za tvorjenje struktur s povedkovim določilom. Primeri:

* *Potniki****so****AUX več kot uslužni.*
* *Jeza* ***je****AUX pri otrocih pogostejše čustvo kot strah.*
* *Kakšni* ***bodo****AUX**rezultati?*
* *» Pripravljeni****smo****AUX tudi za tekmo na težkem igrišču,« pravi Đorić, ki utegne v enajsterico s tekme proti Švici vključiti celo tri nove nogometaše.*
* *Uživanje teh zdravil* ***ni****AUX**več mogoče.*

Pozor! Kot povedkova določila obravnavamo samo pridevniške (*hiša je zelena*) in samostalniške (*hiša je luksuz*) zveze. Za primere, v katerih se glagol *biti* pojavlja ob drugih tipih zvez, kot so predložne zveze (*hiša je za vogalom*), glej točko 2.

Pozor! Določene besede, kot so *mogoče* in *težko,* lahko nastopajo bodisi kot prislovi bodisi kot pridevniki v vlogi povedkovega določila. V teh primerih je potrebna posebna pazljivost, saj *biti* označimo kot vezni glagol le kadar je v kombinaciji s pridevnikom. Za ostale primere s prislovi, glej točko 2. Primeri: *težko se bo izogniti playoutu* – tu nastopa beseda *težko* v vlogi povedkovega določila, zato gre za pridevnik in glagol biti dobi oznako AUX, *težko prizna poraz* – tu je *težko* prislov, ki modificira glagol. Trenutna različica Slovenskega učnega korpusa (Marec 2023) je pri teh primerih sicer nedosledno označena, zato glagol *biti* v kombinaciji z besedami kot so *mogoče* in *težko* v korpusu nima vedno ustrezne oznake.

* 1. **Elipsa glavnega glagola**

Kot AUX glagol *biti* v vlogi pomožnega ali veznega glagola označujemo tudi v strukturah brez glavnega glagola. Primeri:

* Če že hočeta, da zajaham konja, pa **bom***AUX*.
* Verjetno bi bili rezultati drugačni, če bi bile politične stranke na terenu aktivnejše, kot **so***AUX***.**
  1. **Zveza “to je”**

Poseben primer je glagol biti, ko se pojavlja v zvezi “to je” in vpeljuje pristavčno strukturo. V tem primeru ga označimo kot vezni glagol, torej AUX, ne glede na to, kaj mu sledi. Primeri:

* Zahtevajo dvig zneska kompenzacije za 0,6 evra na kilometer, to ***je****AUX* iz 0,271 na 0,431 evra na kilometer
* Med tem je opravljal svoj »glavni poklic«, to ***je****AUX* vojskovanje v tridesetletni vojni.

1. ***Biti* kot VERB**
   1. **Polnopomenski glagol**

Kot VERB označujemo glagol *biti* v vlogi polnopomenskega glagola (v pomenu ‘obstajati’, ‘nahajati se’). Primeri:

* *Glavni štab Mosada****je****VERB v Tel Avivu.*
* *V prvem primeru so podatki bolj podrobni, manj* ***je****VERB splošnih pojasnil za bralce.*
* *Če te ne bi* ***bilo****VERB, ne bi pomagal niti izredno ugoden splet okoliščin.*
  1. **Posebni primeri:**

**[biti + predložne zveze]**

Kot VERB označujemo zveze glagola *biti* in predložnih zvez, ne glede na pomen. Primeri:

* *Glavni štab Mosada****je****VERB v Tel Avivu.*
* *Kino* ***je****VERB v mestni lasti.*
* *Evropska ustava* ***bo****VERB pod streho do konca tega leta.*

**[biti + prislovi]**

Kot VERB označujemo zveze glagola *biti* in prislovov. Primeri:

* *S tuljavo* ***ni****VERB**nič narobe.*
* ***Je****VERB kdo proti?*

**[biti + modalni prislovi + nedoločnik]**

Kot VERB označujemo glagol *biti* v zvezah tipa *nujno/mogoče/možno/verjetno/treba … je* + nedoločnik:

* *Težko* ***je****VERB pričakovati, da bo mesto enako pri srcu vsem.*
* *Še najbolje* ***je****VERB darila kupovati vnaprej.*
* *Zamero* ***je****VERB treba prerasti.*

**[biti + nedoločnik]**

Enako kot zgoraj velja tudi za zveze glagola *biti* in nedoločnika, kjer prislova ni:

* *Klinov, ki bi kazali nadaljevanje smeri,* ***ni****VERB videti nikjer.*
* *Kaseta* ***je****VERB**videti kot knjiga.*
* *Vendar se* ***ni****VERB nadejati sočnih zgodbic mične pevke.*

**[biti + strah/sram/groza...]**

Biti v kombinaciji glagola biti in besed kot so “strah/sram/groza” itd. se obravnava kot VERB. Primeri:

* *Opazil sem, da te* ***je****VERB lahko ravno tako strah, če od spodaj gledaš zelo visoko.*
* *Vas* ***ni****VERB prav nič strah, da ne bi prišli v Atene optimalno pripravljeni?*